Šerkšnėnų tvenkinys

Šerkšnėnų tvenkinys arba Šerkšnėnų HE tvenkinys – tvenkinys Lietuvoje, Mažeikių rajone, 10 km į pietvakarius nuo Mažeikių, Šerkšnėnų miestelio vakarinėje dalyjehttp://ezerai.vilnius21.lt/serksnenu-v8249.html. Sudarytas užtvenkus Šerkšnės upę (Ventos intakas) 26,7 km nuo jos žiočių. Tvenkinio ilgis iš pietų į šiaurę – 1,15 km, plotis – iki 0,24 km. Altitudė 80 m. Pietinėje dalyje yra ilga 0,22 ha sala. Krantai daugiausia aukštoki. Pietinis krantas ir dalis vakarinio kranto užpelkėję, plačiai apaugę medžiais ir krūmynais. Tvenkinio vidurinę dalį skersai kerta vietinės reikšmės kelias.

Tvenkinys įrengtas 1982 m. 1997 m. pastatyta 64 kW galios mažoji hidroelektrinėhttps://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf .

 Šaltiniai 
 Tvenkinių katalogas. Aplinkos apsaugos ministerija. Kaunas, 1998

 Išnašos 

Kategorija:Mažeikių rajono tvenkiniai